Ġrajjiet mill-Istorja Tagħrif miġbur minn MONIQUE INGUANEZ Fl-okkażjoni tal-festa ta' Sant'Elena, ser nagħtu Ħarsa lejn siltiet mill-istorja ta' Birkirkara u' nġeddu l-memorji ta' ġrajjiet li ssawru f'Birkirkara: Ser nitkellmu fuq il-parroċċi li Ħarġu minn B'Kara, il- Prepostu; Dun Gejt Mannarinu, il-qampiena l-kbira u l-baned ta' Birkirkara, il- Bażilika tagħna u u l-Istatwa ta' Sant'Elena. Birkirkara tiċkien Sal-1575 il-parroċċa ta' Birkirkara kienet ferm ikbar milli hi llum u kienet tħaddan bosta rħula fosthom Ħ'Attard, Ħal Lija, Ħal Balzan, San Ġiljan; l-Imsida, il-Gżira, San Ġwann u partijiet mill-Ħamrun, Santa Venera u Tas-Sliema. L-ewwel raħal li nfired minn Birkirkara kien Ħ'Attard. Ħ'Attard sar parroċċa fl-1575. Ħal Balzan ħalla'l Birkirkara fl-14 ta' Awissu tal-1655. Wara Ħal Balzan kien imiss lill-Imsida li saret parroċċa fit-12 ta' Marzu tal-1867. Il-parroċċa ta' Stella Maris f'tas-Sliema nfirdet minn dik ta' B' Kara fit-2 ta' Diċembru 1878. Fl-1 ta' Diċembru tal-1881 twaqqfet il-parroċċa tal-Ħamrun li ġiet magħmula biċċa mil-limiti li kellha B'Kara, biċċa mill-Furjana u biċċa oħra minn Ħal Qormi. Fl-ewwel ta' Settembru 1918 San Ġiljan sar parroċċa wara li kien sar Viċi-parroċċa fis-sena 1849. Fl-4 ta' Settembru 1918 twaqqfet il-parroċċa ta' Santa Venera li Ħadet il-lim,iti tagħha mill-parroċċa ta' B'Kara, Ħamrun, Imsida u Ħal- Qormi. Fil-15 ta' Mejju 1921 twaqqfet il-Viċi parroċċa magħrufa bħala 'Tal-Miserikordja'. Din il-Viċi parroċċa, li wara inbiddlet f'parroċċa magħrufa bħala 'Il-Gżira' kienet magħmula minn biċċiet t'artijiet minn Tas-Sliema, l-Imsida, San Ġiljan u B'Kara. L-aħħar parroċċa li nfirdet minn B'Kara kienet dik ta' San Ġwann, raħal li ftit taż-żmien ilu kien magħruf bħala l-Imsieraħ. Fis-snin 1592 u' 1675, il-gżejjer Maltin intlaqtu mill- l-pesta. Matul dawn l-epidemiji B'Kara tilfet bosta nies. Fl-1593 il-Karkariżi bnew knisja żgħira għall-ġieħ ta' Santu Rokku, il-protettur tal-impestati. Dinil- — knisja baqgħet wieqfa sal-1863 meta nbniet oħra ġdida flok dik qadima. Din il-knisja għadha wieqfa sal-lum u tinsab fi Triq Santu Rokku. F'Diċembru tas-sena 1630, il-Papa Urbanu Tmienja għolla l- parroċċa ta' B'Kara għall-ġieħ ta' Kolleġġjata u l-kappillan ta' B'Kara beda jissejjaħ Prepostu. L-ewwel prepostu kien Dun Filippu Borg magħruf ukoll bħala Dun Filippu Borgia. Bejn is-sena 1630 u l-1975 B'Kara kellha tnejn u għoxrin prepostu. Minn dawn, Ħmistax kienu Karkariżi, wieħed Belti, wieħed Balzaniż, wieħed Furjaniż, wieħed mill-Imsida, wieħed Ħamruniż u tnejn mill- Isla. Il-qassis li l-aktar dam prepostu ta'-B'Kara s'issa kien il-Kanonku Gustu Torrensi (qassis Belti). Il-kanonku Gustu dam prepostu għal tmienja u erbgħin sena jiġifieri bejn is-sena 1650 u l-1698. Skond xi kittieba l-kanonku Ġakbu Bertis (qassis mill-Isla) kien il- l-prepostu li dam l-inqas fil-kariga s'issa. Dam inqas minn sena. Bosta Maltin, l-aktar Karkariżi, għandhom l-ideja ħażina li Dun Gejt Mannarinu (ismu propju kien Ġużeppi) twieled jew kien joqgħod f' B'Kara tal-lum. Din l-ideja nibtet mill-isem ta' triq prinċipali f' B'Kara magħrufa bħala Triq Mannarinu. Fil-fatt, tul Ħajtu kollha, Mannarinu ma kellu x'jaqsam xejn ma B'Kara. Dun Gejt Mannarinu twieled il-Belt Valletta fid-29 ta' Awissu 1733 u fl-1775 mexxa l-irvell, magħruf bħala l-irvell tal-qassisin kontra l-Gran Mastru Ximenes. Mannarinu u sħabu nqabdu fil-fatt u Dun Gejt weħel għomru l-Ħabs. B'danakollu fl-1797 Mannarinu nħeles minn Napuljun wara li Malta kienet waqgħet f'idejn il-Franċiżi. Meta wasal biex imut, Mannarinu għamel testment fejn, fost ħwejjeġ oħra, qal: 'Irrid illi ġismi meta jkun mejjet jiġi midfun f'rokna moħbija ta' dik il- knisja fejn ninsab qiegħed noqgħod waqt mewti. Jekk inkun qiegħed noqgħod fil-Belt Valletta d-difna għandha ssir fil-Kolleġġjata u knisja Parrokkjali ta' San Pawl Appostlu. Jekk inkun band'oħra d-difna ssir fil- knisja tal-pajjiż fejn immut'. Ġara li Dun Gejt Mannarinu miet fis-7 ta' April tal-1814, f'San Ġiljan li dak iż-żmin kien jagħmel mal-parroċċa ta' B'Kara. Għalhekk Mannarinu indifen fil-knisja l-qadima ta' B'Karak. B'hekk B'Kara tat kenn lil patrijott Malti kbir. Il-qanpiena l-kbira ta' B'Kara waslet Malta nhar it-Tlieta 12 ta' Jannar 1932 fuq il-vapur Garibaldi. Il-gazzetti ta' kuljum taw prominenza kbira lill-qanpiena li kellha tkun l-akbar waħda f'dawn il- gżejjer u kienu jġibu rapporti sħaħ fuq din il-qanpiena. Biex nispjegaw sewwa l-atmosfera li kien hemm il-Marsa nhar it- 12 ta' Jannar waqt li l-Karkariżi kienu qed jistennew il-qanpiena tasal ser inġibu silta minn artiklu li deher f'gażżetta lokali tal-14 ta' Jannar: 'Il-Marsa kienet iffullata bil-Karkariżi u moviment kbir kien hemm Kont tara qtajja' ta' tfal ġejjin minn B'Kara ferħana, jiġru u jaqbżu. Kont tara x-xjuħ daħikana ta' B'Kara ġejjin jitkellmu u n-nisa u x- xebbiet kollha allegri għaddejjin mill-Marsa sabiex jistennew il- qanpiena li kellha tasal u jkunu huma l-ewwel li jkollhom ix-xorti li jarawha. Il-vapur Garibaldi daħal il-Marsa għall-ħabta tal-għaxra u nofs ta fil-għodu u rabat mal-moll ta' ħdejn il-Knisja ta' Ċejlu. Il-qanpiena ġiet sbarkata għall-Ħabta ta' l-4.30 ta' wara nofs in-nhar. Wara l-isbark, il-qanpiena l-kbira nġarret mix-xatt tal-Marsa għal ħdejn l-istazzjon ta' B'Kara fost il-kant ferrieħi tal-Karkariżi. Mil-Marsa għal B'Kara, il-qanpiena nġarret fuq karru miġbud minn bagħal u żiemel mgħejjun mill-irġiel-Karkariżi. L-ewwel Banda f' B'Kara twaqqfet fl-1867 mis-Sur Tumas Galea u kienet magħrufa bħala 'Filarmonika Sant'Elena'. Xi snin wara l-banda bidlet isimha u saret magħrufa bħala 'L'Alleanza'. Dan l-isem baqa' sas- sena 1896 meta l-banda Ħadet isem ġdid jiġifieri 'Sant'Elena'. Fl-1899 il-banda bidlet isimha għall-aħħar darba u ssemmiet 'Duke of Connaught's Own Band' bħala tifkira tad-Duka ta' Connaught. Fl-1919 twaqqfet banda banda oħra gewwa B'Kara. Din kienet 'St. Helena Band Club' immexxija mis-surmast Ferdinandu Camilleri. Għalhekk f'Birkirkara Hum hemm żewġ baned. 33 Sena Bażilika Fit-18 ta' Jannar ta' din is-sena l-Knisja ta' Sant'Elena għalqet tlieta u tletin sena taħt it-titolu ta' Bażilika. Dan it-titolu tahulha l-Papa Piju Tnax fl-1950 wara kwistjoni li damet erbatax-il sena u matulha qatt ma saret il-festa ta' Sant'Elena. Fl-1950 saru festikbar nhar it-18ta' Awissu u dak in-nhar l-istatwa ta' Sant'Elena nħarġet fil-għaxija. L-Istatwa ta' Sant'Elena L-istatwa ta' Sant'Elena ġiet minquxa fl-injam mill-iskultur Salvatore Psaila fl-1837. Il-flus għal din l-istatwa nħarġu mill-Kavalier Vincenzo Borg Brared. Fl-1950 beda x-xogħol fuq il-Bankun ta' tafit l-istatwa. Id- disinn tal- bankun inħadem mis-Sur Toussaint Busuttil u l-iskultur Francesco Sciortino kabbar id-disinn f'qies naturali. Il-bankun inħadem mill-injam tal-ġews mill-ebanista Pietru Pawl Muscat u l-ornat ħa Ħsiebu l-iskultur Emmanuele Buhagiar. L-iskultur Vincent Apap O.B.E. Ħa fisieb il- bożżetti kollha tal-panewijiet u tal-anġli li mbagħad inħadmu fil-bronż minn Vincenzo Sammut. Ta' min igħid li fis-sena 1977 il-bankun ġie llustrat mill-ġdid u Ħa dehra ferm sabiħa. Wara li nġabru tlett artal u nofs deheb mill-Karkariżi kollha, l- istatwa ta' Santa Liena żżejnet b'kuruna, ċintorin tal-filogran (fuq disinn tal-Kan. Barra minn hekk ingħataw ukoll labra tad-djamanti, par brazzuletti, kullana Ħoxna tad- deheb u żewġ rużetti.